CELEX: C2006/010/50
Language: fi
Date: 2006-01-14 00:00:00
Title: Asia T-387/05: Kanne  13.10.2005  — Chatziioannidou v. komissio

14.1.2006   
            
            
               FI
            
            
               Euroopan unionin virallinen lehti
            
            
               C 10/25
            
         Kanne 13.10.2005 — Chatziioannidou v. komissio
   (Asia T-387/05)
   (2006/C 10/50)
   Oikeudenkäyntikieli: ranska
   Asianosaiset
   
      Kantaja: Eleni Chatziioannidou (Auderghem, Belgia) [edustaja: asianajaja S. A. Pappas]
   
      Vastaaja: Euroopan yhteisöjen komissio
   Vaatimukset
   
               —
            
            
               nimittävän viranomaisen (AIPN) 8.7.2005 tekemä päätös, jolla hylättiin kantajan valitus tämän eläkeoikeuksien siirtoa yhteisön eläkejärjestelmään koskevasta päätöksestä, on kumottava;
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja, joka on komission virkamies, pyysi komission palvelukseen tuloa edeltävältä ajalta Kreikassa saamiensa eläkeoikeuksien siirtoa yhteisön eläkejärjestelmään. Nostamallaan kanteella kantaja arvostelee yhteisön eläkejärjestelmän mukaan huomioon otettavien palvelusvuosien lukumäärän laskutapaa, joka perustuu siirrettyyn pääomaan. Kantaja väittää erityisesti, että ennen euron käyttöönottoa komissio muunsi muussa rahassa kuin Belgian frangeissa siirretyn pääoman, ei laskupäivänä voimassa olevan kurssin mukaan, vaan sellaisen keskiarvoisen vaihtokurssin mukaan, jonka oletettiin heijastavan valuuttavaihteluja sillä ajanjaksolla, kun maksuja maksettiin. Komissio ei kuitenkaan euron lopullisen käyttöönoton siirtymäkauden päätyttyä, eli 1.1.2002 alkaen, enää käytä tätä laskutapaa, vaan ottaa kansallisten eläkekassojen siirtämän summan huomioon euroina.
   Kantaja toteaa, että keskiarvoisen vaihtokurssin käytön lopettaminen aiheuttaa hänen tapauksessaan niiden palvelusvuosien lukumäärän, joista häntä on hyvitetty, huomattavan vähentymisen. Tällä perusteella hän väittää, että neuvoston asetuksen nro 1103/97 3 artiklaa, jossa säädetään, että euron käyttöönotto ei muuta mitään oikeudellisen asiakirjan ehtoa, on rikottu. Kantaja väittää myös, että syrjintäkiellon periaatetta on loukattu siinä mielessä, että täysin samoissa olosuhteissa olevalle virkamiehelle määritetään eri lukumäärä yhteisön palvelusvuosia siitä riippuen, onko tämän siirtopyyntö tehty ennen vai jälkeen euron käyttöönoton.